Jobs bok

Job (hebraisk:  – ʾIyyôḇ; gresk:  – Iṓb) er en av læreskriftene i den hebraiske Bibelen og den første poetiske boken i Det gamle testamente i den kristne Bibelen.Hartley, John E. (1988): The book of Job. Eerdmans. ISBN 9780802825285. s. 3. Boken handler om den rettskafne Job og de lidelser han opplever. Boken tilhører visdomslitteraturen. Den er særegen i sin måte å kombinere en poetisk tekst med en fortellende historie. Teksten adresserer temaet Guds rettferdighet i lyset av menneskelig lidelse, som i spørsmålet: «Hvorfor skal de rettskafne lide?»Lawson, Steven J. (2005): Job. B&H Publishing Group. s. 11.

Den er et rikt teologisk verk som omhandler en rekke perspektiver.Seow, C.L. (2013): Job 1-21: Interpretation and Commentary. Eerdmans. s. 87. Boken har vært gjenstand for mange spekulasjoner og forsøk på tolkninger. På grunn av sin særegne form og de problemstillinger den reiser, har den av noen blitt omtalt som «den vanskeligste boken i Bibelen». Den har jevnlig og ofte overdådig blitt lovprist for sine litterære kvaliteter. Den britiske lyrikeren Alfred Tennyson mente den var «det største dikt i oldtiden og moderne tid.»Seow, C.L. (2013): Job 1-21: Interpretation and Commentary, s. 74.

 Innhold 
Jobs bok kan deles inn i tre deler: 
Kapittel 1 og 2: en fortellende prolog
Kapittel 3-42:6: en lang del med samtaler i poetisk form
Kapittel 42:7-17: en fortellende epilog

Job var en meget rik og velstående mann. Bibelen forteller om hvordan djevelen prøvde å få ham til å slutte å tjene Gud ved å utsette ham for ulykker. Job ble berøvet sin helse og store deler av sine rikdommer. Tre venner, Elifas, Bildad og Sofar, kommer for å trøste Job. De mener han må ha gjort noe galt slik at han nå blir straffet med ulykker. Mot slutten av fortellingen kommer en fjerde trøster, Elihu, inn i bildet. Han kritiserer først og fremst de tre vennene, men også Job selv, for det de har sagt om Gud.

 Referanser 

 Eksterne lenker 

 Poesi- og visdomsbøker , Kirkehistorie
 Sephardic Cantillations for the Book of Job, «Sefardiske messing for Jobs bok», av David M. Betesh og det sefardiske Pizmonim-prosjektet
 Hebraisk og engelsk parallelltekst og fullstendig tekst av Jobs bok , engelsk oversettelse av den jødiske bibelteksten fra 1917

Kategori:Bøker i Det gamle testamente